Anexa nr.32

la Hotărârea Guvernului nr.750

din 13 iunie 2016

**REGULAMENT**

**cu privire la cerinţele de proiectare ecologică aplicabile aparatelor frigorifice cu funcție de vânzare direct**

Prezentul Regulament transpune Regulamentul (UE) 2019/2024 al Comisiei din 1 octombrie 2019 de stabilire a cerințelor în materie de proiectare ecologică aplicabile aparatelor frigorifice cu funcție de vânzare directă în conformitate cu Directiva 2009/125/CE a Parlamentului European și a Consiliului, publicat în Jurnalul Oficial al Uniunii Europene L 315 din 5 decembrie 2019, CELEX 32019R2024, așa cum a fost modificat ultima dată prin Regulamentul (UE) 2021/341 al Comisiei din 23 februarie 2021

**I. DISPOZIȚII GENERALE ȘI DOMENIUL DE APLICARE**

1. Regulamentul cu privire la cerințele de proiectare ecologică aplicabile aparatelor frigorifice cu funcție de vânzare direct (în continuare - Regulament) stabileşte cerinţe de proiectare ecologică pentru introducerea pe piaţă și punerea în funcțiune a aparatelor frigorifice cu funcție de vânzare directă alimentate de la rețeaua electrică, inclusiv aparatele vândute pentru refrigerarea altor produse decât produsele alimentare.
2. Prezentul Regulament nu se aplică următoarelor produse:
3. aparatelor frigorifice cu funcție de vânzare directă care sunt alimentate doar de la surse de energie altele decât energia electrică;
4. componentelor separate, cum ar fi unitatea de condensare, compresoarele sau unitatea de condensare a apei, la care trebuie conectat un dulap frigorific cu componente separate pentru ca acesta să funcționeze;
5. aparatelor frigorifice pentru prelucrarea alimentelor cu funcție de vânzare directă;
6. aparatelor frigorifice cu funcție de vânzare directă supuse încercării și aprobate în mod specific pentru depozitarea medicamentelor și a probelor științifice;
7. aparatelor frigorifice cu funcție de vânzare directă care nu dispun de un sistem integrat de răcire și care funcționează canalizând aerul de răcire produs de o unitate externă de răcire a aerului; cu excepție dulapurilor frigorifice cu componente separate și nici distribuitoarele automate frigorifice de categoria 6, astfel cum sunt definite în tabelul 5 din anexa nr.3;
8. dulapurilor frigorifice de depozitare profesionale, dulapurilor frigorifice de răcire și congelare rapidă, unităților de condensare și răcitoarelor pentru procese, astfel cum sunt definite în Regulamentul cu privire la cerinţele de proiectare ecologică aplicabile dulapurilor frigorifice de depozitare profesionale, dulapurilor frigorifice de răcire și congelare rapidă, unităților de condensare și răcitoarelor pentru procese, aprobat prin Hotărârea Guvernului nr.750/2016;
9. aparatelor pentru depozitarea vinului și minibarurilor.
10. Cerințele specificate la pct.1 și pct.3 sbp.11) din anexa nr.2
11. aparatelor frigorifice cu funcție de vânzare directă care nu utilizează un ciclu de refrigerare bazat pe compresia vaporilor;
12. aparatelor frigorifice cu funcție de vânzare directă destinate expunerii și vânzării de produse alimentare vii, cum ar fi aparatele frigorifice pentru expunerea și vânzarea de pește și crustacee vii, acvariile și rezervoarele de apă frigorifice;
13. salatierelor cu dulap frigorific;
14. tejghelelor frigorifice orizontale cu spațiu de depozitare integrat concepute să funcționeze la temperaturi de funcționare în regim de refrigerare;
15. dulapurilor frigorifice de colț/curbate și de tip carusel;
16. distribuitoarelor automate concepute să funcționeze la temperaturi de funcționare în regim de congelare;
17. vitrinelor frigorifice pentru pește cu fulgi de gheață.

**II. NOȚIUNI PRINCIPALE**

1. În sensul prezentului Regulament, următoarele noţiuni semnifică:

*aparat frigorific cu funcție de vânzare direct* - dulap frigorific izolat cu unul sau mai multe compartimente controlate la temperaturi specifice, răcit prin convecție naturală sau forțată printr-unul sau mai multe mijloace consumatoare de energie și conceput pentru expunerea și vânzarea către clienți, cu sau fără servire asistată și la temperaturi specificate mai mici decât temperatura ambiantă, de produse alimentare și de alte produse accesibile direct prin deschiderea părților laterale sau a uneia sau mai multor uși sau prin deschiderea de sertare sau ambele, inclusiv aparate frigorifice cu funcție de vânzare directă cu spații utilizate pentru depozitarea de produse alimentare și de alte produse care nu sunt accesibile clienților, cu excepția minibarurilor și a aparatelor pentru depozitarea vinului;

*aparat frigorific pentru prelucrarea alimentelor cu funcție de vânzare direct* - aparat frigorific cu funcție de vânzare directă supus încercării și aprobat în mod specific pentru efectuarea de operațiuni de procesare a alimentelor, cum ar fi mașinile de fabricare a înghețatei, distribuitoarele automate frigorifice echipate cu microunde sau mașinile de preparare a gheții; cu excepție aparatelor frigorifice cu funcție de vânzare directă echipate cu un compartiment special conceput pentru prelucrarea alimentelor echivalent cu mai puțin de 20 % din volumul total net al aparatului;

*aparat pentru depozitarea vinului* - aparat frigorific cu un singur tip de compartiment pentru depozitarea vinului, care este prevăzut cu un control de precizie al temperaturii pentru condițiile de depozitare și temperatura-țintă, și care este echipat cu măsuri antivibrație, conform definiției din Regulamentul cu privire la cerințele de proiectare ecologică aplicabile aparatelor frigorifice, aprobat prin Hotărârea Guvernului nr.750/2016;

*bază de date cu produse* - o colecție de date referitoare la produse, care este structurată în mod sistematic și care constă într-o secțiune publică axată pe consumator, în care informațiile referitoare la parametrii produselor individuale sunt accesibile prin mijloace electronice, într-un portal online, pentru accesibilitate, și într-o secțiune privind conformitatea, cu cerințe de accesibilitate și de securitate specificate în mod clar, astfel cum prevede Regulamentul cu privire la etichetarea energetică a aparatelor frigorifice, cum este prevăzut în anexa nr.12 la Hotărârea Guvernului nr. 1003/2014;

*compartiment* - spațiu închis în interiorul unui aparat frigorific cu funcție de vânzare directă, separat de un alt compartiment sau de alte compartimente printr-o partiție, un recipient sau o construcție similară, accesibil în mod direct cu ajutorul uneia sau mai multor uși exterioare și care poate fi împărțit el însuși în subcompartimente. În sensul prezentului Regulament, cu excepția cazului în care se specifică altfel, *compartiment* se referă atât la compartimente, cât și la subcompartimente;

*distribuitor automat frigorific* - aparat frigorific cu funcție de vânzare directă, conceput pentru a accepta plăți din partea consumatorilor sau jetoane în vederea distribuirii de produse alimentare refrigerate sau de alte produse fără intervenția la fața locului a unei mâini de lucru;

*distribuitor automat frigorific cu tambura* - distribuitor automat frigorific, cu tamburi rotativi, fiecare fiind separat în partiții, în care produsele alimentare și alte produse sunt așezate pe o suprafață orizontală și din care sunt scoase prin trape individuale;

*dulap de tip carusel* - dulap frigorific pentru supermarketuri, de formă rotunda sau circulară, care poate fi instalat ca unitate de sine-stătătoare sau ca unitate care conectează două dulapuri frigorifice liniare pentru supermarketuri. Dulapurile de tip carusel pot fi de asemenea dotate cu un sistem de rotire care face vizibilă suprafața de expunere a produselor alimentare la 360°;

*dulap frigorific cu componente separate* - aparat frigorific cu funcție de vânzare directă care constă într-un set de componente asamblat în fabrică care, pentru a funcționa ca aparat frigorific, trebuie să fie conectat suplimentar la componente separate, inclusiv unitate de condensare și/sau compresor și/sau unitate de condensare a apei, care nu sunt parte integrantă din dulapul frigorific;

*dulap frigorific de colț/curbat* - aparat frigorific cu funcție de vânzare directă utilizat pentru a obține continuitate geometrică între două dulapuri frigorifice liniare care formează un unghi și/sau care formează o curbă. Un dulap frigorific de colț/curbat nu are o axă longitudinală sau o lungime identificabilă, deoarece constă numai într-o formă de umplere (pană sau similar) și nu este conceput pentru a funcționa ca unitate frigorifică de sine-stătătoare. Cele două extremități ale dulapului frigorific de colț/curbat sunt înclinate la un unghi între 30° și 90°;

*dulap frigorific orizontal* - aparat frigorific cu funcție de vânzare directă cu o deschidere orizontală în partea superioară în vederea expunerii și care este accesibil prin partea de sus;

*dulap frigorific pentru supermarketuri* - aparat frigorific cu funcție de vânzare directă, destinat vânzării și expunerii de produse alimentare și de alte produse în unități de comerț cu amănuntul, cum ar fi în supermarketuri. Răcitoarele de băuturi, distribuitoarele automate frigorifice, vitrinele frigorifice pentru înghețată și congelatoarele pentru înghețată nu sunt considerate dulapuri frigorifice pentru supermarketuri.

*identificator de model* - codul, de obicei alfanumeric, care distinge un anumit model de produs de alte modele cu aceeași marcă comercială sau cu aceeași denumire a producătorului, a importatorului sau a reprezentantului autorizat;

*indice de eficiență energetică* - (EEI) indice numeric corespunzător eficienței energetice relative a unui aparat frigorific cu funcție de vânzare directă, exprimat în procente și calculat în conformitate cu pct. 2 din anexa nr.3;

*minibar* - aparat frigorific cu un volum total de maximum 60 de litri, destinat în primul rând depozitării și vânzării de produse alimentare în camere de hotel și în spații similare, conform definiției din Regulamentul cu privire la cerințele de proiectare ecologică aplicabile aparatelor frigorifice, aprobat prin Hotărârea Guvernului nr.750/2016;

*model echivalent* - model care are aceleași caracteristici tehnice relevante pentru informațiile tehnice care trebuie furnizate, dar care este introdus pe piață sau pus în funcțiune de același producător, importator sau reprezentant autorizat ca un alt model cu un identificator de model diferit;

*produse alimentare* - alimente, ingrediente, băuturi, inclusiv vinul, și alte produse destinate în principal consumului, care necesită refrigerare la temperaturi specificate;

*răcitor de băuturi* - aparat frigorific cu funcție de vânzare directă destinat să răcească, la o viteză specificată, băuturi neperisabile ambalate, cu excepția vinului, încărcate la temperatura ambiantă, în vederea vânzării la temperaturi specificate mai mici decât temperatura ambiantă. Un răcitor de băuturi permite accesul la băuturi direct prin deschideri laterale sau prin intermediul uneia sau mai multor uși, sertare sau ambele. Temperatura din interiorul răcitorului poate să crească în timpul perioadelor fără cerere, în scopul economisirii de energie, având în vedere caracterul neperisabil al băuturilor;

*salatieră cu dulap frigorific* - aparat frigorific cu funcție de vânzare directă cu una sau mai multe uși sau fațade de sertar așezate în plan vertical și care prezintă unele deschideri pe suprafața superioară care permit introducerea de recipiente de depozitare temporară care asigură accesul ușor la produse alimentare precum ingredientele pentru pizza sau pentru salate;

*subcompartiment* - spațiu închis în cadrul unui compartiment, care are un interval de temperatură de funcționare diferit față de cel al compartimentului în care este situat;

*supus încercării și aprobat în mod specific* - că produsul îndeplinește toate cerințele următoare:

1. a fost conceput și supus încercării în mod specific pentru condiția de funcționare sau utilizarea amintită, în conformitate cu legislația în vigoare și/sau cu standardele europene sau internaționale relevante;
2. este însoțit de dovezi, care trebuie incluse în documentația tehnică, sub forma unui certificat, a unei mărci de omologare de tip sau a unui raport de încercare, cu privire la faptul că produsul a fost aprobat în mod specific pentru condiția de funcționare sau utilizarea amintită;
3. este introdus pe piață în mod specific pentru condiția de funcționare sau utilizarea amintită, după cum demonstrează cel puțin dosarul cu documentația tehnică, informațiile despre produs și toate materialele publicitare, materialele de informare sau de marketing;

*tejghea frigorifică orizontală cu spațiu de depozitare integrat* - dulap orizontal pentru servire asistată, care include un spațiu de depozitare frigorifică cu o lungime de cel puțin 100 de litri (L) pe metru (m), amplasat în mod normal la baza tejghelei frigorifice;

*temperatură de funcționare* - temperatura de referință din interiorul unui compartiment în timpul încercării;

*temperatură de funcționare în regim de congelare* - temperatură mai mică de – 12 grade Celsius (°C);

*temperatură de funcționare în regim de refrigerare* - temperatură între -3,5 grade Celsius (°C) și 15 grade Celsius (°C) pentru aparatele echipate cu sisteme de gestionare a energiei pentru economisirea de energie și între -3,5 grade Celsius (°C) și 10 grade Celsius (°C) pentru aparatele care nu sunt echipate cu sisteme de gestionare a energiei pentru economisirea de energie;

*unitate de condensare* - produs care integrează cel puțin un compresor cu motor electric și un condensator, care poate să răcească și să mențină permanent o temperatură joasă sau medie în interiorul unui aparat frigorific sau sistem de refrigerare, utilizând un ciclu de refrigerare bazat pe compresia vaporilor atunci când este conectat la un evaporator și la un dispozitiv de dilatare, conform definiției din Regulamentul cu privire la cerinţele de proiectare ecologică aplicabile dulapurilor frigorifice de depozitare profesionale, dulapurilor frigorifice de răcire și congelare rapidă, unităților de condensare și răcitoarelor pentru procese, aprobat prin Hotărârea Guvernului nr.750/2016;

*ușă exterioară* - parte a unui aparat frigorific cu funcție de vânzare directă, care poate fi mișcată sau înlăturată pentru a permite cel puțin mutarea încărcăturii din exteriorul în interiorul aparatului frigorific cu funcție de vânzare directă sau scoaterea încărcăturii din interiorul în exteriorul acestuia;

*vitrină frigorifică pentru pește cu fulgi de gheață* - dulap frigorific orizontal destinat servirii asistate, conceput și comercializat în mod specific pentru expunerea de pește proaspăt. Aceasta este echipată, în partea superioară, cu un pat de fulgi de gheață utilizat pentru a menține temperatura peștelui proaspăt expus și prezintă, de asemenea, un orificiu de scurgere integrat;

*volum brut* - volumul spațiului delimitat de izolațiile interioare ale compartimentului, fără armături interioare, și având ușa sau capacul închis, exprimat în decimetri cubi (dm3) sau în litri (L);

*volum net* - partea din volumul brut al oricărui compartiment care rămâne după deducerea volumului componentelor și al spațiilor inutilizabile pentru depozitarea sau expunerea de produse alimentare și de alte produse, exprimat în decimetri cubi (dm3) sau în litri (L);

În sensul anexelor nr. 2-5, se aplica definiţiile din anexa nr.1 la Regulament.

**III. CERINȚE DE PROIECTARE ECOLOGICĂ ȘI EVALUAREA CONFORMITĂȚII**

1. Cerințele de proiectare ecologică stabilite în anexa nr.2 se aplică începând de la datele indicate în aceasta.
2. Procedura de evaluare a conformității prevăzută la art. 17 din Legea nr. 151/2014 privind cerinţele în materie de proiectare ecologică aplicabile produselor cu impact energetic (în continuare - Legea nr. 151/2014) constă din sistemul de control intern al proiectării specificat la anexa nr. 4 sau sistemul de management stabilit în anexa nr. 5 la Lege.
3. În scopul evaluării conformităţii în temeiul art. 17 din Legea nr. 151/2014, dosarul cu documentaţia tehnică conţine o copie de pe informaţiile despre produse furnizate specificate la pct.3 din anexa nr.2, precum și detaliile și rezultatele calculelor stabilite în anexa nr.3.
4. În cazul în care informațiile incluse în dosarul cu documentația tehnică pentru un anumit model au fost obținute de la un model care prezintă aceleași caracteristici tehnice relevante pentru informațiile tehnice care trebuie furnizate, dar care este produs de un producător diferit sau obținute prin calcule efectuate pe baza caracteristicilor de proiectare sau prin extrapolare pornind de la un alt model al aceluiași producător sau al unui alt producător sau ambele, dosarul include detaliile acestui calcul, evaluarea efectuată de către producător pentru a verifica exactitatea calculului și declarația de identitate între modelele diferiților producători, după caz.
5. Dosarul cu documentația tehnică include o listă a tuturor modelelor echivalente, inclusiv identificatorii de model.
6. Dosarul cu documentația tehnică include informații în ordinea și în conformitate cu anexa nr.6 la Regulamentul cu privire la etichetarea energetică a aparatelor frigorifice, cum este prevăzut în anexa nr.12 la Hotărârea Guvernului nr. 1003/2014. În scopul supravegherii pieței, producătorii, importatorii sau reprezentanții autorizați fac trimitere la dosarul cu documentația tehnică încărcată în baza de date cu produse, care conține aceleași informații prevăzute în anexa nr.12 la Hotărârea Guvernului nr. 1003/2014, cu excepția produselor specificate la pct.3 și fără a aduce atingere pct. 2 lit.g) din anexa nr.4 Legii nr. 151/2014.

**IV. PROCEDURA DE VERIFICARE ÎN SCOPUL SUPRAVEGHERII PIEȚEI, CIRCUMVENȚIE ȘI ACTUALIZĂRI DE SOFTWARE. VALORILE INDICATIVE DE REFERINȚĂ**

1. Se aplică procedura de verificare descrisă în anexa nr. 4 atunci când se efectuează verificările având drept scop supravegherea pieţei menţionate în art. 8 şi Capitolul VI din Legea nr. 151/2014.
2. Producătorului, importatorului sau reprezentantului autorizat se interzice introducerea pe piață a produselor care au fost concepute pentru a detecta faptul a unei încercări, precum prin recunoașterea condițiilor de încercare sau a ciclului de încercare și pentru a reacționa în mod specific prin modificarea automată a performanței acestora în timpul încercării, cu scopul de a atinge un nivel mai favorabil pentru oricare dintre parametrii specificați în dosarul cu documentația tehnică sau incluși în oricare dintre documentele furnizate.
3. Nu se admite deteriorarea consumului de energie al produsului și oricare dintre ceilalți parametri declarați după o actualizare de software sau de firmware atunci când sunt măsurați cu ajutorul aceleiași încercări standard utilizate inițial pentru declarația de conformitate, cu excepția cazului în care utilizatorul final și-a dat consimțământul explicit înainte de actualizarea respectivă. Nu se admite modificarea performanțelor în rezultatul respingerii actualizării.
4. La actualizarea de software nu se admite modificarea performanței produsului astfel încât acesta să nu fie conform cu cerințele în materie de proiectare ecologică aplicabile declarației de conformitate.
5. Valorile de referinţă indicative pentru cele mai performante produse şi tehnologii disponibile pe piaţă la momentul adoptării Regulamentului sînt prevăzute în anexa nr. 5.

Anexa nr.1

la Regulamentul cu privire la cerințele de proiectare ecologică aplicabile aparatelor frigorifice cu funcție de vânzare direct

**DEFINIȚII APLICABILE PENTRU ANEXE**

Se aplică următoarele definiții:

*„M” și „N”* - parametrii de modelare care iau în considerare suprafața totală de expunere sau dependența de volum a consumului de energie, având valorile din tabelul 4 din anexa nr.3;

*„P”* - un factor de corecție care ține cont de diferențele dintre dulapurile frigorifice cu componente integrate și dulapurile frigorifice cu componente separate;

*capac transparent* - ușă confecționată dintr-un material transparent care acoperă cel puțin 75 % din suprafața ușii și care permite utilizatorului final să vizualizeze produsele;

*coeficient de temperatură (C)* - factor de corecție care ține cont de variația temperaturii de funcționare;

*congelator* - aparat frigorific cu funcție de vânzare directă care menține în permanență temperatura produselor depozitate în dulapul frigorific la temperatura de funcționare în regim de congelare;

*congelator pentru înghețată* - dulap frigorific orizontal, destinat depozitării și/sau expunerii și vânzării de înghețată preambalată, în cazul căruia accesul consumatorului la înghețata preambalată se realizează prin deschiderea, prin partea superioară, a unui capac netransparent sau transparent, cu un volum net ≤ 600 de litri (L) și, numai în cazul congelatoarelor pentru înghețată cu capac transparent, cu un volum net împărțit la suprafața totală de expunere ≥ 0,35 metri (m);

*consum anual de energie (AE)* - consumul mediu zilnic de energie, înmulțit cu 365 (de zile pe an), exprimat în kilowați-oră pe an (kWh/a) și calculat în conformitate cu pct. 2 sbp.2) din anexa nr.3;

*consum anual standard de energie (SAE)* - consumul anual de referință de energie al unui aparat frigorific cu funcție de vânzare directă, exprimat în kilowați-oră pe an (kWh/a) și calculat în conformitate cu pct. 2 sbp.3) din anexa nr.3;

*consum zilnic de energie (Ezilnic)* - energia utilizată de un aparat frigorific cu funcție de vânzare directă în decurs de 24 de ore în condiții de referință, exprimat în kilowați-oră pe zi (kWh/24h);

*distribuitor automat cu temperaturi multiple* - distribuitor automat frigorific care include cel puțin două compartimente cu temperaturi de funcționare diferite.

*dulap frigorific combinate* - aparat frigorific cu funcție de vânzare directă care combină sensurile de expunere și de deschidere ale unui dulap frigorific vertical și ale unui dulap frigorific orizontal;

*dulap frigorific cu componente integrate* - aparat frigorific cu funcție de vânzare directă care dispune de un sistem de refrigerare integrat care include un compresor și o unitate de condensare;

*dulap frigorific pentru cărucioare cu tăvi* - dulap frigorific pentru supermarketuri care permite expunerea produselor direct pe tăvi sau pe cărucioare cu tăvi, care poate fi amplasat în spații interioare prin ridicare, învârtire sau prin îndepărtarea fațadei inferioare, dacă există;

*dulap frigorific vertical* - aparat frigorific cu funcție de vânzare directă cu deschidere verticală sau înclinată dinspre partea din față în vederea expunerii;

*factor de clasă climatică (CC)* - factor de corecție care ține cont de variația condițiilor ambiante pentru care este proiectat aparatul frigorific;

*frigider* - aparat frigorific cu funcție de vânzare directă care menține în permanență temperatura produselor depozitate în dulapul frigorific la temperatura de funcționare în regim de refrigerare;

*garanție* - orice angajament față de consumator al comerciantului cu amănuntul sau al unui producător, importator sau reprezentant autorizat:

1. de a rambursa prețul plătit sau
2. de a înlocui, de a repara sau de a manipula în orice mod aparatele frigorifice cu funcție de vânzare directă, dacă ele nu îndeplinesc specificațiile din certificatul de garanție sau din materialele publicitare relevante;

*garnitură a ușii* - garnitură mecanică de etanșare care umple spațiul dintre ușă și dulapul aparatului frigorific cu funcție de vânzare directă pentru a preveni scurgerile din dulap în aerul exterior;

*pachet M* - pachet de încercare prevăzut cu un dispozitiv de măsurare a temperaturii;

*panou de izolare sub vid (VIP*) - panou de izolare alcătuit dintr-un material rigid, cu o porozitate ridicată, acoperit cu un înveliș exterior subțire și etanș la gaz, din care gazele sunt evacuate și care este închis etanș pentru a preveni pătrunderea gazelor din exterior;

*piesă de schimb* - piesă separată care poate înlocui o piesă cu funcții identice sau similare într-un produs;

*reparator profesionist* - operator sau o întreprindere care prestează servicii de reparație și de întreținere a aparatelor frigorifice cu funcție de vânzare directă;

*suprafață totală de expunere (TDA)* - suprafața totală vizibilă ocupată de produse alimentare și de alte produse, inclusiv suprafața vizibilă prin geam, definită ca suma proiecțiilor suprafețelor orizontale și verticale ale volumului net, exprimată în metri pătrați (m2);

*valori declarate* - valorile furnizate de producător, de importator sau de reprezentantul autorizat pentru parametrii tehnici declarați, calculați sau măsurați, în conformitate cu pct.6-10, pentru verificarea conformității de către autoritatea de supraveghere a pieței;

*vitrină frigorifică pentru înghețată* - aparat frigorific cu funcție de vânzare directă utilizat la depozitarea, expunerea și servirea de înghețată, în limitele de temperatură prevăzute în tabelul 5 din anexa nr.3.

Anexa nr.2

la Regulamentul cu privire la cerințele de proiectare ecologică aplicabile aparatelor frigorifice cu funcție de vânzare direct

**CERINȚE DE PROIECTARE ECOLOGICĂ**

1. **Cerințe de eficiență energetică:**
2. De la data intrării în vigoare a Regulamentului, EEI al aparatelor frigorifice cu funcție de vânzare directă nu trebuie să depășească valorile stabilite în tabelul 1.

Tabelul 1

**EEI maxim al aparatelor frigorifice cu funcție de vânzare directă, exprimat în %**

|  |  |
| --- | --- |
|  | EEI |
| Congelatoare pentru înghețată | 80 |
| Toate celelalte aparate frigorifice cu funcție de vânzare directă | 100 |

1. Începând cu 1 septembrie 2026, EEI al aparatelor frigorifice cu funcție de vânzare directă, cu excepția distribuitoarelor automate frigorifice cu tamburi, nu trebuie să depășească valorile stabilite în tabelul 2.

Tabelul 2

**EEI maxim al aparatelor frigorifice cu funcție de vânzare directă, exprimat în %**

|  |  |
| --- | --- |
|  | **EEI** |
| Congelatoare pentru înghețată | 50 |
| Toate celelalte aparate frigorifice cu funcție de vânzare directă, cu excepția distribuitoarelor automate frigorifice cu tamburi | 80 |

1. **Cerințe privind eficiența resurselor:**

De la data intrării în vigoare a Regulamentului, aparatele frigorifice cu funcție de vânzare directă trebuie să îndeplinească următoarele cerințe:

1. Disponibilitatea pieselor de schimb
2. Producătorii, importatorii de aparate frigorifice cu funcție de vânzare directă sau reprezentanții lor autorizați pun la dispoziția reparatorilor profesioniști cel puțin următoarele piese de schimb:

* termostatele;
* relee de pornire;
* rezistoare de încălzire pentru aparatele frigorifice cu răcire fără gheață „no-frost”;
* senzori de temperatură;
* software și firmware, inclusiv software de resetare;
* plăci de circuite imprimate; și
* surse de lumină;

pentru o perioadă minimă de opt ani de la introducerea ultimei unități a modelului pe piață.

1. Producătorii, importatorii de aparate frigorifice cu funcție de vânzare directă sau reprezentanții lor autorizați pun la dispoziția reparatorilor profesioniști și a utilizatorilor finali cel puțin următoarele piese de schimb:

* mânere de ușă și balamale de ușă;
* clanțe, cadrane și butoane;
* garnituri de ușă; și
* tăvi periferice, coșuri și rafturi pentru depozitare;

pentru o perioadă minimă de opt ani de la introducerea ultimei unități a modelului pe piață.

1. Producătorii, importatorii de aparate frigorifice cu funcție de vânzare directă sau reprezentanții lor autorizați asigură că piesele de schimb menționate la lit. a) și b) pot fi înlocuite cu ajutorul unor scule disponibile în mod obișnuit și fără deteriorarea permanentă a aparatului.
2. Lista cu piesele de schimb identificate la lit.a) și procedura de efectuare a comenzilor de aceste piese sunt puse la dispoziția publicului, inclusiv pe site-ul web cu acces liber al producătorului, al importatorului sau al reprezentantului autorizat în termen de cel târziu doi ani de la introducerea pe piață a primei unități dintr-un model sau a unui model echivalent și până la sfârșitul perioadei de disponibilitate a acestor piese de schimb.
3. Lista cu piesele de schimb identificate la lit.b), precum și procedura de efectuare a comenzilor de aceste piese și instrucțiunile de reparare sunt puse la dispoziția publicului, inclusiv pe site-ul web cu acces liber al producătorului, al importatorului sau al reprezentantului autorizat în momentul introducerii pe piață a primei unități dintr-un model și până la sfârșitul perioadei de disponibilitate a acestor piese de schimb.
4. Durata maximă de livrare a pieselor de schimb

În cursul perioadei menționate la sbp. 1), producătorul, importatorul sau reprezentanții autorizați asigură livrarea pieselor de schimb pentru aparatele frigorifice cu funcție de vânzare directă în termen de 15 zile lucrătoare de la primirea comenzii.

În cazul pieselor de schimb vizate la sbp. 1) lit.a), disponibilitatea pieselor de schimb se limitează la reparatorii profesioniști înregistrați în conformitate cu sbp.3) lit. a) și b).

1. Accesul la informațiile privind repararea și întreținerea

După o perioadă de doi ani de la introducerea pe piață a primei unități dintr-un model sau dintr-un model echivalent și până la sfârșitul perioadei menționate la sbp.1), producătorul, importatorul sau reprezentantul autorizat trebuie să ofere reparatorilor profesioniști acces la informațiile privind repararea și întreținerea aparatelor, în următoarele condiții:

1. site-ul web al producătorului, al importatorului sau al reprezentantului autorizat indică procesul de înscriere la accesul la informații valabil în cazul reparatorilor profesioniști; pentru a accepta o astfel de solicitare, producătorii, importatorii sau reprezentantul autorizat solicită reparatorului profesionist să demonstreze că:
2. reparatorul profesionist are competența tehnică de a repara aparate frigorifice cu funcție de vânzare directă și respectă reglementările valabile în cazul reparatorilor de echipamente electrice conform legislației în vigoare cu trimiterea la un sistem de înregistrare oficial ca reparator profesionist;
3. reparatorul profesionist deține de o asigurare pentru daune aduse de activitatea sa.
4. producătorii, importatorii sau reprezentanții autorizați acceptă sau refuză înregistrarea în termen de cinci zile lucrătoare de la data solicitării;
5. producătorii, importatorii sau reprezentanții autorizați percep comisioane rezonabile și proporționale pentru accesul la informațiile privind repararea și întreținerea sau pentru primirea de actualizări periodice. Un comision este rezonabil în caz în care nu descurajează accesul prin faptul că nu ia în considerare măsura în care reparatorul profesionist utilizează informațiile respective.

După înregistrare, un reparator profesionist trebuie să aibă acces, în termen de o zi lucrătoare de la depunerea unei cereri în acest sens, la informațiile privind repararea și întreținerea solicitate. Informațiile pot fi furnizate pentru un model echivalent sau pentru un model din aceeași familie, în caz în care este relevant.

Informațiile disponibile privind repararea și întreținerea includ:

* identificarea fără echivoc a aparatului;
* schema de dezasamblare sau o vizualizare explodată;
* manualul tehnic cu instrucțiuni pentru reparații;
* lista echipamentelor necesare pentru reparare și încercare;
* informații privind componentele și diagnosticarea, cum ar fi valorile teoretice minime și maxime pentru măsurători;
* diagramele de cablare și de conectare;
* codurile de eroare și de diagnostic, inclusiv codurile specifice producătorului, după caz;
* instrucțiuni pentru instalarea de software și de firmware relevant, inclusiv software de resetare; și
* informații privind modul de accesare a înregistrărilor de date referitoare la defecțiunile raportate înregistrate în aparatul frigorific cu funcție de vânzare direct, după caz.

1. Cerințe privind demontarea în vederea recuperării și reciclării materialelor în condiții de evitare a poluării
2. Producătorii, importatorii sau reprezentanții autorizați asigură că aparatele frigorifice cu funcție de vânzare directă sunt concepute în așa fel încât materialele și componentele menționate în anexa nr.6 la Hotărârea Guvernului nr. 212/2018 pentru aprobarea Regulamentului privind deșeurile de echipamente electrice și electronice (în continuare - Hotărârea Guvernului nr. 212/2018) să poată fi îndepărtate cu utilizarea unor unelte disponibile în mod obișnuit;
3. Producătorii, importatorii și reprezentanții autorizați îndeplinesc obligațiile prevăzute la pct.86-89 Hotărârea Guvernului nr. 212/2018.
4. În cazul în care aparatele frigorifice cu funcție de vânzare directă conțin panouri de izolare sub vid, aparatul frigorific cu funcție de vânzare directă trebuie etichetat cu literele „VIP”.
5. **Cerințe privind informarea:**

De la data intrării în vigoare a Regulamentului, manualele cu instrucțiuni pentru instalatori și utilizatori finali, precum și site-urile web cu acces liber ale producătorilor, ale importatorilor și ale reprezentanților autorizați trebuie să includă următoarele informații:

1. reglajul recomandat al temperaturilor în fiecare compartiment pentru conservarea în condiții optime a alimentelor;
2. o estimare a impactului reglajelor temperaturii asupra risipei de alimente;
3. pentru răcitoarele de băuturi: „Acest aparat este conceput să funcționeze în zone climatice în care temperatura și umiditatea maxime sunt [se completează cu temperatura cea mai caldă a răcitorului de băutură și, respectiv, cu umiditatea relativă a răcitorului de băuturi din tabelul 7].”;
4. pentru congelatoarele pentru înghețată: „Acest aparat este conceput să funcționeze în zone climatice în care temperatura și umiditatea sunt cuprinse, respectiv între [se completează cu temperatura minimă aplicabilă din tabelul 9] și [se completează cu temperatura maximă aplicabilă din tabelul 9] și, respectiv, între [se completează cu umiditatea minimă relativă aplicabilă din tabelul 9] și [se completează cu umiditatea maximă relativă aplicabilă din tabelul 9].”;
5. instrucțiunile pentru instalarea și întreținerea corectă, inclusiv curățarea, de către utilizatorul final a aparatului frigorific cu funcție de vânzare directă;
6. pentru dulapurile frigorifice cu componente integrate: „În cazul în care serpentina de condensator nu este curățată [frecvența recomandată pentru curățarea serpentinei de condensator, exprimată în perioade dintr-un an], randamentul aparatului va scădea semnificativ.”;
7. accesul la reparații profesionale, cum ar fi pagini de internet, adrese, date de contact;
8. informații relevante pentru efectuarea comenzilor de piese de schimb, direct sau prin intermediul altor canale furnizate de producător, de importator sau de reprezentantul autorizat, cum ar fi pagini de internet, adrese, date de contact;
9. perioada minimă în care sunt disponibile piesele de schimb necesare pentru repararea aparatului frigorific cu funcție de vânzare directă;
10. durata minimă a garanției comerciale a aparatului frigorific cu funcție de vânzare directă oferită de producător, de importator sau de reprezentantul autorizat;
11. instrucțiuni privind modul de găsire a informațiilor despre model în baza de date cu produse, astfel cum se prevede în anexa nr.12 la Hotărârea Guvernului nr. 1003/2014 prin intermediul unui link către informațiile despre model astfel cum sunt stocate în baza de date cu produse sau prin intermediul unui link către baza de date cu produse și către informațiile privind modul de găsire a identificatorului de model pe produs.

Anexa nr.3

la Regulamentul cu privire la cerințele de proiectare ecologică aplicabile aparatelor frigorifice cu funcție de vânzare direct

**METODE DE MĂSURARE ȘI CALCULI**

În vederea respectării și al verificării conformității cu cerințele prezentului Regulament, măsurătorile și calculele se efectuează utilizându-se standarde armonizate sau alte metode fiabile, exacte și reproductibile, care iau în considerare metodele de măsurare de ultimă generație general recunoscute și care sunt în conformitate cu dispozițiile stabilite în prezenta anexa, care au fost publicate în acest scop în Monitorul Oficial al Republicii Moldova.

În cazul în care un parametru este declarat în temeiul pct.6-10, valoarea declarată a acestuia este utilizată de către producător, importator sau reprezentantul autorizat pentru calculele prevăzute în prezenta anexă.

**1.Condiții generale pentru încercare:**

1. condițiile ambiante trebuie să corespundă setului 1, cu excepția congelatoarelor pentru înghețată și a vitrinelor frigorifice pentru înghețată, care sunt supuse încercării în condițiile ambiante corespunzătoare seriei 2, conform tabelului 3;
2. în cazul în care un compartiment poate fi reglat la temperaturi diferite, este supus încercării la cea mai joasă temperatură de funcționare;
3. distribuitoarele automate frigorifice prevăzute cu compartimente cu volum variabil sunt supuse încercării ajustând volumul net al compartimentului cu cea mai ridicată temperatură de funcționare la volumul său net minim;
4. pentru răcitoarele de băuturi, viteza de răcire specificată este ajustată la timpul de restabilire a temperaturii după reîncărcarea a jumătate din conținut.

Tabelul 3

**Condiții ambiante**

|  |  |  |  |  |
| --- | --- | --- | --- | --- |
|  | **Temperatura termometrului uscat, °C** | **Umiditatea relativă, %** | **Punctul de rouă, °C** | **Masa de vapori de apă în aer uscat, g/kg** |
| Setul 1 | 25 | 60 | 16,7 | 12,0 |
| Setul 2 | 30 | 55 | 20,0 | 14,8 |

1. Pentru toate aparatele frigorifice cu funcție de vânzare directă, EEI, exprimat în % și rotunjit la prima zecimală, este raportul dintre *AE* (exprimat în kWh/a) și *SAE* de referință (exprimat în kWh/a) și se calculează după cum urmează:

*EEI* = *AE*/*SAE*.

1. *AE* exprimat în kWh/a și rotunjit la două zecimale, se calculează după cum urmează:

*AE* = 365 × *Ezilnic* ;

unde:

* *Ezilnic* este consumul de energie al aparatului frigorific cu funcție de vânzare directă într-un interval de 24 de ore, exprimat în kWh/24h și rotunjit la trei zecimale.

1. *SAE* este exprimat în kWh/a și rotunjit la două zecimale. Pentru aparatele frigorifice cu funcție de vânzare directă ale căror compartimente au aceeași clasă de temperatură și pentru distribuitoarele automate frigorifice, SAE se calculează după cum urmează:

*SAE* = 365 × P × (M + N × Y) × C.

Pentru aparatele frigorifice cu funcție de vânzare directă în cazul cărora mai multe compartimente au diferite clase de temperatură, cu excepția distribuitoarelor automate frigorifice,

unde:

1. c este indicele numeric pentru un tip de compartiment cuprins între 1 și n, n fiind numărul total de tipuri de compartimente.
2. Valorile pentru M și N sunt indicate în tabelul 4.

Tabelul 4

**Valorile pentru M și N**

|  |  |  |
| --- | --- | --- |
| **Categorie** | **Valoarea pentru M** | **Valoarea pentru N** |
| Răcitoare de băuturi | 2,1 | 0,006 |
| Congelatoare pentru înghețată | 2,0 | 2,009 |
| Distribuitoare automate frigorifice | 4,1 | 0,004 |
| Vitrine frigorifice pentru înghețată | 25,0 | 30,400 |
| Dulapuri frigorifice verticale și combinate pentru supermarketuri | 9,1 | 9,100 |
| Dulapuri frigorifice orizontale pentru supermarketuri | 3,7 | 3,500 |
| Congelatoare de tip dulap verticale și combinate pentru supermarketuri | 7,5 | 19,300 |
| Congelatoare de tip dulap orizontale pentru supermarketuri | 4,0 | 10,300 |
| Dulapuri frigorifice pentru cărucioare cu tăvi (de la data intrării în vigoare a Regulamentului) | 9,2 | 11,600 |
| Dulapuri frigorifice pentru cărucioare cu tăvi (începând cu 1 septembrie 2026) | 9,1 | 9,100 |

c) Valorile pentru C și coeficientul de temperatură sunt indicate în tabelul 5.

*Tabelul 5*

**Condiții de temperatură și valorile corespunzătoare ale coeficienților de temperatură, C**

|  |  |  |  |  |  |
| --- | --- | --- | --- | --- | --- |
| 1. Dulapuri frigorifice pentru supermarketuri | | | | | |
| **Categorie** | **Clasa de temperatură** | **Temperatura cea mai ridicată a celui mai cald pachet M (°C)** | **Temperatura cea mai scăzută a celui mai rece pachet M (°C)** | **Temperatura minimă cea mai ridicată a tuturor pachetelor M (°C)** | **Valoarea pentru C** |
| Dulapuri frigorifice verticale și combinate pentru supermarketuri | M2 | ≤ +7 | ≥ –1 | n.a. | 1,00 |
| H1 și H2 | ≤+10 | ≥ –1 | n.a. | 0,82 |
| M1 | ≤ +5 | ≥ –1 | n.a. | 1,15 |
| Dulapuri frigorifice orizontale pentru supermarketuri | M2 | ≤ +7 | ≥ –1 | n.a. | 1.00 |
| H1 și H2 | ≤+10 | ≥ –1 | n.a. | 0,92 |
| M1 | ≤ +5 | ≥ –1 | n.a. | 1,08 |
| Congelatoare de tip dulap verticale și combinate pentru supermarketuri | L1 | ≤ -15 | n.a. | ≤ -18 | 1,00 |
| L2  L3 | ≤ -12  ≤ -12 | n.a.  n.a. | ≤ -18  ≤ -15 | 0,90  0,90 |
| Congelatoare de tip dulap orizontale pentru supermarketuri | L1 | ≤ -15 | n.a. | ≤ -18 | 1,00 |
| L2 | ≤ -12 | n.a. | ≤ -18 | 0,92 |
| L3 | ≤ -12 | n.a. | ≤ -15 | 0,92 |
|  | | | | |
| Dulapuri frigorifice verticale și combinate pentru supermarketuri | M0 | ≤ + 4 | ≥ - 1 | n.a. | 1,30 |
| Dulapuri frigorifice orizontale pentru supermarketuri | M0 | ≤ + 4 | ≥ - 1 | n.a. | 1,13 |

|  |  |  |  |  |
| --- | --- | --- | --- | --- |
| (b) Vitrine frigorifice pentru înghețată | | | | |
| **Clasa de temperatură** | **Temperatura cea mai ridicată a celui mai cald pachet M (°C)** | **Temperatura cea mai scăzută a celui mai rece pachet M (°C)** | **Temperatura minimă cea mai ridicată a tuturor pachetelor M (°C)** | **Valoarea pentru C** |
| G1 | -10 | -14 | n.a. | 1,00 |
| G2 | -10 | -16 | n.a. | 1,00 |
| G3 | -10 | -18 | n.a. | 1,00 |
| L1 | -15 | n.a. | -18 | 1,00 |
| L2 | -12 | n.a. | -18 | 1,00 |
| L3 | -12 | n.a. | -15 | 1,00 |
| S | Clasificare specială | | | 1,00 |

|  |  |  |
| --- | --- | --- |
| (c) Distribuitoare automate frigorifice | | |
| **Clasa de temperatură[(](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0003)[\*2](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0003)[)](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0003)** | **Temperatura maximă măsurată a produsului (*TV*) (°C)** | **Valoarea pentru C** |
| Categoria 1 | 7 | 1+(12-TV)/25 |
| Categoria 2 | 12 |
| Categoria 3 | 3 |
| Categoria 4 | (TV1+TV2)/2[(](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0002)[\*1](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0002)[)](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0002) |
| Categoria 6 | (TV1+TV2)/2[(\*1)](https://eur-lex.europa.eu/legal-content/RO/TXT/?uri=CELEX:02019R2024-20210501#E0002) |

|  |  |
| --- | --- |
| (d) alte aparate frigorifice cu funcție de vânzare directă | |
| **Categorie** | **Valoarea pentru C** |
| Alte aparate | 1,00 |

*Observații:*

*\*1 -* Pentru distribuitoarele automate frigorifice cu temperaturi multiple, TV este media dintre TV1 (temperatura maximă măsurată a produsului în compartimentul cel mai cald) și TV2 (temperatura maximă măsurată a produsului în compartimentul cel mai rece).

*\*2 -* Categoria 1 = distribuitoare automate frigorifice de doze și sticle, cu partea frontală închisă, în care produsele sunt așezate unele peste altele, categoria 2 = distribuitoare automate frigorifice de doze și sticle, dulciuri și snackuri, cu partea frontală din sticlă, categoria 3 = distribuitoare automate frigorifice destinate în întregime produselor alimentare perisabile, cu partea frontală din sticlă, categoria 4 = distribuitoare automate frigorifice cu temperaturi multiple, cu partea frontala din sticlă, categoria 6 = distribuitoare automate frigorifice combinate, constând în diferite categorii de distribuitoare grupate în aceeași carcasă și alimentate de la aceeași unitate de refrigerare.

d)Coeficientul Y se calculează după cum urmează:

1. pentru răcitoarele de băuturi:

Yc este volumul echivalent al compartimentelor răcitorului de băuturi cu temperatura-țintă *Tc*, (*Veqc*), calculat după cum urmează:

Yc*= Veq*c = VolumBrutc × [(25*– Tc*)/20) ×*CC*;

unde *Tc* este temperatura medie de clasificare a compartimentului, iar *CC*este factorul de clasă climatică. Valorile pentru *Tc* sunt indicate în tabelul 6. Valorile pentru *CC* sunt indicate în tabelul 7.

Tabelul 6

Clasele de temperatură și temperaturile medii corespunzătoare ale compartimentelor (*Tc*) pentru răcitoarele de băuturi

|  |  |
| --- | --- |
| **Clasa de temperatură (\*)** | *Tc* (°C) |
| K1 | + 3,5 |
| K2 | + 2,5 |
| K3 | – 1,0 |
| K4 | + 5,0 |

Tabelul 7

Condițiile de funcționare și valorile *CC* corespunzătoare pentru răcitoarele de băuturi

|  |  |  |
| --- | --- | --- |
| **Temperatura medie ambiantă cea mai ridicată (°C)** | **Umiditatea ambiantă relativă (%)** | ***CC*** |
| +25 | 60 | 1,00 |
| +32 | 65 | 1,05 |
| + 40 | 75 | 1,10 |

(ii)pentru congelatoarele pentru înghețată:

Yc este volumul echivalent al compartimentelor congelatorului pentru înghețată cu temperatura-țintă *Tc*, (*Veqc*), calculat după cum urmează:

Yc*= Veq* c= VolumNetc × [(12 *– Tc*)/30) × *CC*;

Unde *Tc* este temperatura medie de clasificare a compartimentului, iar *CC* este factorul de clasă climatică. Valorile pentru *Tc* sunt indicate în tabelul 8. Valorile pentru *CC* sunt indicate în tabelul 9.

Tabelul 8

**Clasele de temperatură și temperaturile medii corespunzătoare ale compartimentelor (*Tc*) pentru congelatoarele pentru înghețată**

|  |  |  |
| --- | --- | --- |
| **Clasa de temperatură** | | ***Tc*(°C)** |
| **Temperatura celui mai cald pachet M mai rece sau egală în cadrul tuturor încercărilor (cu excepția încercării constând în deschiderea capacului) (°C)** | **Creșterea maximă a temperaturii celui mai cald pachet M permisă în timpul încercării constând în deschiderea capacului (°C)** |
| -18 | 2 | -18,0 |
| -7 | 2 | -7,0 |

Tabelul 9

**Condițiile de funcționare și valorile *CC* corespunzătoare pentru congelatoarele pentru înghețată**

|  |  |  |  |  |  |
| --- | --- | --- | --- | --- | --- |
|  | **Minimă** | | **Maximă** | | ***CC*** |
| **Temperatura ambiantă (°C)** | **Umiditatea ambiantă relativă (%)** | **Temperatura ambiantă (°C** | **Umiditatea ambiantă relativă (%)** |  |
| Congelator pentru înghețată cu capac transparent | 16 | 80 | 30 | 55 | 1,00 |
| 35 | 75 | 1,10 |
| 40 | 40 | 1,20 |
| Congelator pentru înghețată cu capac netransparent | 16 | 80 | 30 | 55 | 1,00 |
| 35 | 75 | 1,04 |
| 40 | 40 | 1,10 |

(iii)pentru distribuitoarele automate frigorifice:

Y este volumul net al distribuitoarelor automate frigorifice, care reprezintă suma volumelor tuturor compartimentelor în care sunt păstrate produsele direct disponibile pentru vânzare și volumul prin care trec produsele în cursul procesului de distribuire, exprimat în litri (L) și rotunjit la cel mai apropiat număr întreg.

(iv)pentru toate celelalte aparate frigorifice cu funcție de vânzare directă:

Yc este suma suprafeței totale de expunere a tuturor compartimentelor cu aceeași clasă de temperatură a aparatului frigorific cu funcție de vânzare directă, exprimată în metri pătrați (m2) și rotunjită la două zecimale.

Tabelul 10

**Valorile pentru P**

|  |  |
| --- | --- |
| Tip de dulap frigorific | P |
| Dulapuri frigorifice cu componente integrate pentru supermarketuri | 1,10 |
| Alte aparate frigorifice cu funcție de vânzare directă | 1,00 |

Anexa nr.4

la Regulamentul cu privire la cerințele de proiectare ecologică aplicabile aparatelor frigorifice cu funcție de vânzare direct

**PROCEDURA DE VERIFICARE ÎN SCOPUL SUPRAVEGHERII PIEȚEI**

Toleranțele de verificare definite în prezenta anexă se referă numai la verificarea de către Inspectoratul de Stat pentru Supravegherea Produselor Nealimentare și Protecția Consumatorilor (în continuare autoritatea de supraveghere a pieței) și nu trebuie utilizate de producător, de importator sau de reprezentantul autorizat ca toleranțe permise pentru a stabili valorile din dosarul cu documentația tehnică sau pentru a interpreta aceste valori în vederea obținerii conformității ori pentru a comunica performanțe superioare în orice mod.

În cazul în care un model a fost conceput pentru a putea detecta faptul că este supus unei încercări, inclusiv prin recunoașterea condițiilor de încercare sau a ciclului de încercare și pentru a reacționa în mod specific prin modificarea automată a performanței sale în timpul încercării, cu obiectivul de a atinge un nivel mai favorabil pentru oricare dintre parametrii specificați în prezentul Regulament sau incluși în documentația tehnică sau în oricare dintre documentele furnizate, modelul respectiv și toate modelele echivalente trebuie considerate neconforme.

Ca parte a verificăriiconformității unui model de produs cu cerințele prevăzute în prezentul Regulament în temeiul art. 8 şi Capitolul VI din Legea nr. 151/2014, pentru cerințele menționate în prezenta anexa, autoritatea de supraveghere a pieței aplică următoarea procedură:

1. Autoritatea de supraveghere a pieței verifică o singură unitate a modelului.
2. Modelul este considerat conform cu cerințele aplicabile dacă:
3. valorile furnizate în dosarul cu documentația tehnică în temeiul pct. 2 din Anexa nr.4 al Legii nr.151/2014, valorile declarate și, după caz, valorile folosite pentru calculul acestor valori nu sunt mai favorabile pentru producător, importator sau reprezentantul autorizat decât rezultatele măsurătorilor corespunzătoare efectuate în temeiul lit. g) pct. 2 menționat; și
4. valorile declarate respectă toate cerințele prevăzute în prezentul Regulament și niciuna dintre informațiile obligatorii despre produs publicate de producător, de importator sau de reprezentantul autorizat nu conține valori care sunt mai avantajoase pentru producător, importator sau reprezentantul autorizat decât valorile declarate și
5. atunci când autoritatea de supraveghere a pieței verifică unitatea din model, verifică dacă producătorul, importatorul sau reprezentantul autorizat a instituit un sistem care respectă cerințele de la pct.13; și
6. atunci când autoritatea de supraveghere a pieței verifică unitatea din model și respectă cerințele de la pct.14, cerințele funcționale prevăzute la pct.2 din Anexa nr.2, cerințele privind eficiența utilizării resurselor prevăzute la pct. 3 din anexa nr.2 și cerințele privind informațiile prevăzute la pct. 3 din anexa nr.2 și
7. atunci când autoritatea de supraveghere a pieței încearcă unitatea din model, valorile obținute sau valorile parametrilor relevanți, măsurate în cadrul încercării, și valorile calculate pe baza acestor măsurători, respectă toleranțele de verificare respective, indicate în tabelul 11.
8. În cazul în care rezultatele menționate la pct. 2 sbp.1)-4) nu sunt atinse, modelul și toate modelele echivalente sunt considerate neconforme cu prezentul Regulament.
9. În cazul în care nu se obține rezultatul menționat la pct. 2 sbp. 5), autoritatea de supraveghere a pieței selectează pentru încercare trei unități suplimentare din același model. Ca alternativă, cele trei unități suplimentare selectate pot fi dintr-unul sau mai multe modele echivalente.
10. Modelul este considerat conform cu cerințele aplicabile dacă, pentru aceste trei unități, media aritmetică a valorilor obținute este conformă cu toleranțele de verificare respective indicate în tabelul 11.
11. În caz în care rezultatul menționat la pct. 5 nu este atins, modelul și toate modelele echivalente se consideră neconforme cu prezentul Regulament.
12. Fără întârziere după luarea deciziei privind neconformitatea modelului potrivit pct. 3, pct. 6 sau celui de al doilea paragraf din prezenta anexă, autoritatea de supraveghere a pieței furnizează autorităților din statele membre ale UE și Comisiei toate informațiile relevante.

Autoritatea de supraveghere a pieței utilizează metodele de măsurare și de calcul stabilite în anexa nr.3.

Autoritatea de supraveghere a pieței aplică numai toleranțele de verificare stabilite în tabelul 11 și utilizează doar procedura descrisă la pct. 1-7 pentru cerințele menționate în prezenta anexă. Pentru parametrii din tabelul 11, nu se aplică alte toleranțe, cum ar fi cele stabilite în standardele armonizate sau în orice altă metodă de măsurare.

Tabelul 11

**Toleranțe de verificare**

|  |  |
| --- | --- |
| **Parametri** | **Toleranțe de verificare** |
| Volumul net și volumul net al compartimentului, după caz | Valoarea obținută [(](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004)[)](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004)nu trebuie să fie mai mică decât valoarea declarată cu mai mult de 3 % sau 1 L - oricare dintre acestea este mai mare. |
| Volumul brut și volumul brut al compartimentului, după caz | Valoarea obținută [(](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004)[)](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004)nu trebuie să fie mai mică decât valoarea declarată cu mai mult de 3 % sau 1 L - oricare dintre acestea este mai mare. |
| TDA și, dacă este cazul, TDA a compartimentului, după caz | Valoarea obținută[(](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004)[)](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004)nu trebuie să fie mai mare decât valoarea declarată cu mai mult de 3 %. |
| *Ezilnic* | Valoarea obținută[(](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004)[)](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004) nu trebuie să fie mai mare decât valoarea declarată cu mai mult de 10 %. |
| AE | Valoarea obținută [(](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004)[)](https://eur-lex.europa.eu/legal-content/RO/TXT/?uri=CELEX:02019R2024-20210501" \l "E0004)nu trebuie să fie mai mare decât valoarea declarată cu mai mult de 10 %. |
| (1)în cazul celor trei unități suplimentare supuse încercării în conformitate cu pct. 4, valoarea obținută înseamnă media aritmetică a valorilor obținute pentru cele trei unități suplimentare. | |

Anexa nr.5

la Regulamentul cu privire la cerințele de proiectare ecologică aplicabile aparatelor frigorifice cu funcție de vânzare direct

**VALORI DE REFERINȚĂ**

La data intrării în vigoare a prezentului Regulament, au fost identificate, pentru aparatele frigorifice cu funcție de vânzare directă, cele mai bune tehnologii disponibile pe piață din punctul de vedere al indicelui lor de eficiență energetică, după cum se descrie în continuare.

|  |  |  |  |
| --- | --- | --- | --- |
|  | **TDA (m2), volum net (L) sau volum brut (L), după caz** | **T1sau TV** | ***AE*(kWh/a)** |
| Dulapuri frigorifice pentru supermarketuri  (Dulap frigorific vertical pentru supermarketuri) | 3,3 |  | 4526  (=12,4 kWh/24 h) |
| Dulapuri frigorifice pentru supermarketuri  (Dulap frigorific orizontal pentru supermarketuri) | 2,2 |  | 2044  (=5,6 kWh/24 h) |
| Dulapuri frigorifice pentru supermarketuri  (Congelator vertical pentru supermarketuri) | 3 |  | 9709  (=26,6 kWh/24 h) |
| Dulapuri frigorifice pentru supermarketuri  (Congelator orizontal pentru supermarketuri) | 1,4 |  | 1621  (=4,4 kWh/24 h) |
| 2,76 | 6424  (=17,6 kWh/24 h) |
| Distribuitor automat frigorific de doze și sticle | 548 | 7 °C | 1547  (=4,24 kWh/24 h) |
| Distribuitoare automate frigorifice cu spirale | 472 | 3 °C | 2070  (=5,67 kWh/24 h) |
| Răcitor de băuturi | 506 |  | 475  (=1,3 kWh/24 h) |
| Congelator pentru înghețată | 302 |  | 329  (=0,9 kWh/24 h) |
| Vitrină frigorifică pentru înghețată | 1,43 |  | 10862  (= 29,76 kWh/24 h) |